Eva Nogales

**Evangelina Nogales de la Morena** (Colmenar Viejo, Madril, Espainia, 1965), **Eva Nogales** izenez ezaguna, biofisikaria da, eta Lawrence Berkeley Laborategi Nazionalean lan egiten du. Biokimikako, Biofisikako eta Biologia Estrukturaleko katedraduna da Kaliforniako Unibertsitateko Biologia Molekular eta Zelularreko sailean, Berkeleyn, eta Howard Hughes Institutu Medikoko ikertzailea da. Nazioarteko liderra da bere esparruan, kriomikroskopia elektronikoa erabiltzen baitu zelulen osagaiak maila atomikoan ikusteko.

2023an, Shaw Saria jaso zuen, milioi bat eurokoa, gizakiaren zirrikitu atomikoak azaltzeagatik; bai eta Ekialdeko Nobel saria ere. 1988an lizentziatu zen Zientzia Fisikoetan Madrilgo Unibertsitate Autonomoan. Doktoretza Keeleko Unibertsitatean (Erresuma Batua) lortu zuen 1992an, sinkrotroiaren erradiazio-iturria ikertzen ari zela, Joan Bordasek gainbegiratuta. 

## Ikerketa 
Bere doktorego-ikerketan Ken Downingeko laborategian lan egin zuen, Lawrence Berkeley Laborategi Nazionalean, eta kristalografia elektronikoaren bidez tubulinaren egitura atomikoa zehazten lehena izan zen.

1998an, Berkeleyko Kaliforniako Unibertsitateko Biologia Molekular eta Zelularreko Departamentuko irakasle laguntzaile bihurtu zen, eta bertan mikrotubuluaren dinamika bere laborategian aztertzen jarraitu zuen. Mikrotubuluez gain, Nogalesek multzo makromolekular handien alderdi estrukturalak eta funtzionalak aztertzen ditu; esate baterako, hasierako multzo eukarioto konplexuen itzulpena eta transkripzioa. 2000z geroztik, Howard Hughes Institutu Medikoko ikertzailea da. 2014. urtean, Nogalesek, Jennifer Doudna lankidearekin batera, Cas9ren egitura azaldu zuen, CRISPR edizio genetikoko sistema iraultzailean giltzarri den proteina bat.

Konplexu makromolekularren egituraren eta funtzioen karakterizazioan lan egiten du. Bere laborategiak mikroskopio elektronikoa, irudi konputazionalaren analisia eta saiakuntza biokimikoak erabiltzen ditu mihiztatze makromolekular handien funtzioari eta erregulazioari buruzko ezagutzak lortzeko. Bere taldeak kriomikroskopia elektronikoa erabili zuen batez ere laborategiko tekniketarako. Haren lanak funtzio zelularraren zenbait alderdi aurkitu ditu, minbiziaren eta beste gaixotasun batzuen tratamenduan garrantzitsuak direnak.

## Argitalpen hautak 
* 
* 
* 

## Sariak eta aintzatespenak 
Hainbat sari ditu Nogalesek:

* 2000: ikertzailea, Howard Hughes Institutu Medikoa
* 2005: Karrera goiztiarreko biziarteko zientzialariaren saria, Biologia Zelularreko Elkarte Amerikarra
* 2006: Bikaintasun Zientifikoari Chabot saria
* 2015: Dorothy Crowfoot Hodgkin saria, Protein Society
* 2015: Estatu Batuetako Zientzien Akademia Nazionaleko kide hautatua
* 2016: Arte eta Zientzien Akademia Amerikarreko kide hautatua
* 2018: Biologia zelularreko emakumeen saria (seniorra), Biologia Zelularreko Elkarte Amerikarra
* 2019: Biokimikako Grimwade Domina.
* 2020: Colmenar Viejoko Udalak Predilecta Alaba izendatu zuen.
* 2021: AAAS Fellows saria.
* 2021: Colmenar Viejoko Udalak Cerca Tejera auzoko etorbide nagusiari eman zion izena.
* 2023: Shaw saria Bizitzaren eta Medikuntzaren Zientziei, Ekialdeko Nobel Saria, Patrick Cramer kimikari alemanarekin.

## Erreferentziak 
## Kanpo estekak